Merdimê ke Anqara de 10ê teşrîna verêne ya 2015î de mîtîngê haştîye de hêrişê bi bomba de dinyaya xo bedilnayî ameyî yadkerdene.
Merdimê qurbananê qirkerdişî, gazîyê qirkerdişî û selahîyetdarê Komeleya Heqanê Merdiman (ÎHD) tewrê merasîmê yadkerdişî bîyî.
Merasîm saeta qirkerdişî de 10.04 de pê deqayêkê rêzgirewtişî dest pêkerd. Sereka Komeleya Haştîye ya 10ê Teşrîna Verêne Mehtape Sakîncî Coşgun merasîm de vat ke her 10ê menge de ê do Garê Anqara de kom bibê.
Çalakîya yadkerdişî pê sloganê ''10ê Teşrîna Verêne xo vîr a mekerê, medê vîrakerdene'' qedîyaye.
